व्यक्तिको जीवनशैलीसँग प्रत्यक्ष सरोकार राख्ने भएकाले एकीकृत अभियानका रुपमा कार्यक्रम थालिएको गाउँपालिका उपाध्यक्ष नर्मदा भण्डारीले जानकारी दिइन्। ‘गर्भवती महिलालाई समाजमा कतिपयले हेपाह नजरले हेर्ने गरेको देखिन्छ’, उनले भनिन्, ‘यस्तो बेला परिवारले ख्याल गर्नुपर्छ। कतिपय आफ्नै पतिबाट हेपिएका छन्।’ जंगलमा हिँड्दाहिँड्दै, घरमा बस्दाबस्दै कतिपय महिला सुत्केरी हुने गरेको उदाहरण दिँदै उनले घरमा सुरक्षित सुत्केरी सामग्रीको पूर्वतयारीबारे पनि स्वास्थ्यकर्मीलाई आग्रह गरेकी छन्।
